b'\n_START_ARTICLE_\nArhivski pripomo\xc4\x8dki\n_START_PARAGRAPH_\nArhivski pripomo\xc4\x8dki so popisi v knji\xc5\xbeni ali elektronski obliki, ki nam pomagajo poiskati gradivo, ki ga potrebujemo pri svojem delu. Za vsako preteklo leto morajo arhivi v Sloveniji izdati dva seznama, in sicer seznam novega gradiva, ter seznam novih arhivskih pripomo\xc4\x8dkov. Arhivi imajo interni register fondov, ter dosje fonda/zbirke, v katerem je navedeno kdo je delal na fondu, in katere pripomo\xc4\x8dke je uporabljal._NEWLINE_Kadar i\xc5\xa1\xc4\x8demo arhivsko gradivo, uporabimo sistem iskanja: arhivski vodnik \xe2\x86\x92 arhivski popis/inventar \xe2\x86\x92 kazala_NEWLINE_\xc4\x8ce imamo te\xc5\xbeave z iskanjem gradiva, je koristno konzultirati arhivista, ki je odgovoren za nek fond, v skrajnem primeru pa lahko zaprosimo tudi za vpogled v akcesijsko knjigo, v katero arhiv zapisuje vse sprejeto gradivo.\n_START_SECTION_\nPostopek uporabe arhivskega gradiva\n_START_PARAGRAPH_\nGradivo je mogo\xc4\x8de pregledovati v arhivski \xc4\x8ditalnici (mo\xc5\xbena je medarhivska izposoja). Preden uporabnik dobi gradivo, mora dati ustrezno soglasje, da se strinja s pogoji uporabe, osebne podatke ter namen uporabe gradiva. Starost uporabnika mora biti najmanj 16 let, tisti od 16-18 let pa potrebujejo ustrezno potrdilo s strani izobra\xc5\xbeevalne ustanove._NEWLINE_Fizi\xc4\x8dna omejitev dostopa je odvisna od arhiva, obi\xc4\x8dajno 3-5 enot na dan (1 enota naenkrat). Pri delu z gradivom se mora uporabnik dr\xc5\xbeati \xc4\x8ditalni\xc5\xa1kega reda, ki ga ima vsak arhiv objavljenega na vidnem mestu. V avstrijskih in italijanskih arhivih je pogosto prepovedana uporaba pisal (razen svin\xc4\x8dnika), ter fotografiranja. \xc4\x8ce se \xc4\x8ditalni\xc5\xa1ki red kr\xc5\xa1i, se lahko uporabniku prepove obisk arhiva._NEWLINE_Pri gradivu moramo biti \xc5\xa1e posebej pozorni na avtorsko pravo, saj dedi\xc4\x8dem ostanejo avtorske pravice (morajo citirati svojega prednika), pri filmih, na\xc4\x8drtih, rokopisih in podobnem gradivu pa lahko pride do kraje idej.\n_START_SECTION_\nCitiranje arhiva in njegovega gradiva\n_START_PARAGRAPH_\nZa znanstveno delo je pomembno, da je citiranje kar najbolj podrobno. Navede naj se vse signature, stare in nove. Pogosto citiramo gradivo na podlagi arhivskih (a.e.), tehni\xc4\x8dnih (t.e.) enot ali teko\xc4\x8dih metrih (t.m.). Gradivo se lahko nahaja v \xc5\xa1katlah (\xc5\xa1), fasciklih (f), knjigah (k) ali mapah (m). Arhivi uporabljajo razli\xc4\x8dne kratice, ki jih lahko uporabimo pri citiranju (AS - Arhiv Slovenije; ZAL - Zgodovinski arhiv Ljubljana, ipd.)._NEWLINE_Primer popolnega citiranja: Arhiv Republike Slovenije, AS 33, De\xc5\xbeelna vlada v Ljubljani, Zapisnik 3.redne seje z dne 14.2.1907, a.e. 1567, \xc5\xa1.15._NEWLINE_\xc4\x8ce je prostor za citiranje omejen, bri\xc5\xa1emo iz citata najprej najmanj pomembne podatke (kraj\xc5\xa1amo citat od leve proti desni).'